Μόλις προσπάθησα να φύγω μακριά του,
με άρπαξε από τον λαιμό,
και τον έσφιγγε τόσο δυνατά,
και τρομοκρατήθηκα.
ΜΙΖΟΥΡΙ ΣΩΦΡΟΝΙΣΤΙΚΗ ΥΠΗΡΕΣΙΑ
Ήξερα ότι υπήρχε μόνο ένας τρόπος για να μπει ένα τέλος.
Και
δεν ήμουν πρόθυμη αυτό το τέλος να βρει εμένα νεκρή.
ΚΑΘΕ ΧΡΟΝΟ ΣΤΙΣ ΗΝΩΜΕΝΕΣ ΠΟΛΙΤΕΙΕΣ
ΠΑΝΩ ΑΠΟ 8.000 ΑΤΟΜΑ ΚΑΤΑΔΙΚΑΖΟΝΤΑΙ ΓΙΑ ΦΟΝΟ
ΑΠΟ ΑΥΤΑ ΤΑ ΑΤΟΜΑ, ΟΥΤΕ ΤΟ 12% ΔΕΝ ΕΙΝΑΙ ΓΥΝΑΙΚΕΣ
Ήξερα ότι έπρεπε…
Έπρεπε να αντισταθώ.
ΑΥΤΗ ΕΙΝΑΙ Η ΙΣΤΟΡΙΑ ΤΗΣ ΚΡΑΤΟΥΜΕΝΗΣ #1335965
ΜΙΑ ΣΕΙΡΑ ΤΟΥ NETFLIX
ΜΗΤΡΙΚΗ ΑΓΑΠΗ
ΙΔΙΟΚΤΗΣΙΑ ΠΟΛΙΤΕΙΑΚΗΣ ΦΥΛΑΚΗΣ ΑΠΑΓΟΡΕΥΕΤΑΙ Η ΕΙΣΟΔΟΣ
ΣΩΦΡΟΝΙΣΤΙΚΗ ΥΠΗΡΕΣΙΑ ΤΟΥ ΜΙΖΟΥΡΙ ΣΩΦΡΟΝΙΣΤΙΚΟ ΚΕΝΤΡΟ ΤΣΙΛΙΚΟΘΙ
ΤΟ 2017, Η ΤΖΕΜΑ ΝΤΟΝΑΧΙΟΥ ΣΚΟΤΩΣΕ ΤΟΝ ΑΝΔΡΑ ΤΗΣ, ΤΖΑΒΟΝ ΝΤΟΝΑΧΙΟΥ
ΣΤΗ ΔΙΚΗ, ΔΗΛΩΣΕ ΑΘΩΑ ΣΤΗΝ ΚΑΤΗΓΟΡΙΑ ΤΗΣ ΑΝΘΡΩΠΟΚΤΟΝΙΑΣ ΕΚ ΠΡΟΘΕΣΕΩΣ
Οι γονείς μου ήταν πάντα πολύ στοργικοί.
Θυμάμαι τον μπαμπά μου να καλημερίζει τη μαμά μου στην κουζίνα με ένα φιλί…
Πάντα το ήθελα αυτό.
Με λένε Τζέμα Ντόναχιου.
Καταδικάστηκα σε δέκα έτη φυλάκισης.
Γεννήθηκα στο Βερολίνο, στη Γερμανία.
Είχα μπαμπά στρατιωτικό.
Ήμουν το μικρότερο παιδί.
Λένε ότι κακομαθαίνουν τη μικρή,
αλλά αυτό δεν συνέβη με εμένα.
Δεν μου χαριζόντουσαν ποτέ.
Με τιμωρούσαν πριν καν κάνω κάτι κακό.
Δεν είχαμε φίλους επειδή μετακομίζαμε κάθε πέντε χρόνια.
Έτσι, αγαπούσαμε και αποδεχόμασταν ο ένας τον άλλο.
Το 1990, Η ΟΙΚΟΓΕΝΕΙΑ ΤΗΣ ΤΖΕΜΑ ΕΠΕΣΤΡΕΨΕ ΣΤΙΣ ΗΠΑ,
ΠΗΓΕ ΠΡΩΤΑ ΣΤΟ ΜΙΣΙΣΙΠΙ, ΚΑΙ ΜΕΤΑ ΕΓΚΑΤΑΣΤΑΘΗΚΕ ΣΤΟ ΜΙΖΟΥΡΙ
Έκανα μαθήματα κατ' οίκον σχεδόν σε όλο το δημοτικό.
Μετά, η μαμά μου αποφάσισε να γράψει εμένα και τον αδερφό μου σε δημόσιο σχολείο.
Τα άλλα παιδιά ήταν πιο προχωρημένα.
Ήξεραν πιο πολλά για τον κόσμο γύρω τους,
ενώ εμείς ζούσαμε σε ένα προστατευμένο περιβάλλον.
Η τελευταία μου χρονιά στο γυμνάσιο ήταν δύσκολη.
ΟΤΑΝ Η ΤΖΕΜΑ ΗΤΑΝ 13 ΕΤΩΝ,
ΚΑΚΟΠΟΙΗΘΗΚΕ ΣΕΞΟΥΑΛΙΚΑ ΑΠΟ ΕΝΑΝ ΑΝΔΡΑ ΠΟΥ ΗΤΑΝ ΠΕΡΙΠΟΥ 20 ΕΤΩΝ
Μετά την επίθεση, ικέτεψα τη μάνα μου να μη φωνάξει την αστυνομία
γιατί ήθελα να υποκριθώ
ότι δεν είχε γίνει τίποτα.
Μου υποσχέθηκε ότι δεν θα το κάνει, αλλά το έκανε.
ΑΣΤΥΝΟΜΙΑ
Θυμάμαι ότι οι αρχές προσπαθούσαν να πείσουν τη μάνα μου
να μην κάνει μήνυση,
αλλά η μάνα μου ήθελε να με προστατέψει,
αρνήθηκε, δεν δέχτηκε να κάνει πίσω.
Ο ΔΡΑΣΤΗΣ ΤΕΛΙΚΑ ΚΑΤΑΔΙΚΑΣΤΗΚΕ ΣΕ 120 ΜΕΡΕΣ ΦΥΛΑΚΙΣΗΣ
ΑΛΛΑ ΟΙ ΛΕΠΤΟΜΕΡΕΙΕΣ ΤΗΣ ΕΠΙΘΕΣΗΣ ΕΓΙΝΑΝ ΣΥΝΤΟΜΑ ΓΝΩΣΤΕΣ ΣΤΟ ΚΟΙΝΟ
Δέχτηκα εκφοβισμό.
Αναγκάστηκα να αλλάξω σχολείο.
Κατηγορώ τη μάνα μου
για πολλά
που έγιναν όταν ήμουν έφηβη.
Ήταν υπερπροστατευτική.
Απαγορευόταν να έχω φίλους.
Η μαμά μου ερευνούσε το παρελθόν των πάντων.
Έτσι, έμενα πολύ στο σπίτι.
ΟΤΑΝ ΗΤΑΝ 16 ΕΤΩΝ, ΤΗ ΧΡΟΝΙΑ ΠΟΥ ΘΑ ΑΠΟΦΟΙΤΟΥΣΕ,
Η ΤΖΕΜΑ ΕΜΕΙΝΕ ΕΓΚΥΟΣ
Όλοι έλεγαν, ξέρετε τώρα, ότι κατέστρεψα τη ζωή μου.
Τη μέρα που γέννησα τον γιο μου,
και τον κοίταξα στα μάτια,
ήξερα
ότι θα έκανα τα πάντα
για τα παιδιά μου.
ΟΤΑΝ Ο ΓΙΟΣ ΤΗΣ, Ο ΜΠΕΝΤΖΑΜΙΝ, ΗΤΑΝ ΤΡΙΩΝ, Η ΤΖΕΜΑ ΕΚΑΝΕ ΜΙΑ ΚΟΡΗ, ΤΗΝ ΚΑΡΜΕΛΑ
Τίποτα δεν συγκρίνεται
με το να γυρίζεις σπίτι μετά από μια μέρα σκληρής δουλειάς,
να μπαίνεις μέσα,
και τα παιδιά σου να τρέχουν και να σε αγκαλιάζουν.
Περιμένετε λίγο.
Το 2007, Η ΤΖΕΜΑ ΗΤΑΝ ΑΝΥΠΑΝΤΡΗ
ΚΑΙ ΜΕΤΑΚΟΜΙΣΕ ΣΤΟ ΓΟΥΟΡΕΝΣΜΠΕΡΓΚ ΤΟΥ ΜΙΖΟΥΡΙ
ΜΕ ΤΑ ΔΥΟ ΤΗΣ ΠΑΙΔΙΑ
ΟΤΑΝ ΠΗΓΕ ΣΤΟ ΚΟΛΕΓΙΟ, ΓΝΩΡΙΣΕ ΤΟΝ ΤΖΑΒΟΝ ΝΤΟΝΑΧΙΟΥ
Γνωριστήκαμε μέσω ενός κοινού φίλου.
Ο Τζαβόν ήταν φυλακή,
και ετοιμαζόταν να αποφυλακιστεί.
Ο κοινός μας φίλος
μου ζήτησε να τον αφήσω να δηλώσει το σπίτι μου ως κατοικία του.
Τον άφησα.
Θυμάμαι
ότι με ενδιέφερε πολύ η παιδική του ηλικία επειδή διέφερε πολύ
από τη δική μου.
Τριγυρνούσε από εδώ και από εκεί.
Αυτό ήταν κάτι πρωτόγνωρο για εμένα,
και ήταν σχεδόν τραγικό.
Είχε μπει φυλακή
επειδή παρήγαγε και διακινούσε ναρκωτικά.
Αλλά πίστευα ότι είχε επανενταχθεί,
ότι είχε αλλάξει τη ζωή του.
Έτσι,
από την αρχή, είχα μια…
Είχα μια λαχτάρα, μια ανάγκη να τον προστατεύω.
Δεν συζητήσαμε ποτέ για το αν θα γίνουμε ζευγάρι.
Απλώς γίναμε.
Πήγαινα στο πανεπιστήμιο του κεντρικού Μιζούρι.
Αυτός έμενε σπίτι με τα παιδιά.
Κι αυτό ήταν απόδειξη
ότι μπορούσα να του εμπιστευτώ τα παιδιά μου.
ΟΤΑΝ ΕΚΛΕΙΣΑΝ ΤΕΣΣΕΡΙΣ ΜΗΝΕΣ ΣΧΕΣΗΣ,
Η ΑΣΤΥΝΟΜΙΑ ΗΡΘΕ ΣΠΙΤΙ ΤΟΥΣ ΜΕ ΕΝΑ ΕΝΤΑΛΜΑ ΕΡΕΥΝΑΣ
Ο αστυνομικός μού είπε
ότι ο Τζαβόν ήταν πασίγνωστος έμπορος κρακ σε εκείνη την κομητεία.
Έπαθα σοκ
επειδή ούτε είχα δει ούτε είχα ακούσει κάτι ύποπτο.
Ήταν η πρώτη φορά
που συνειδητοποίησα
ότι έκανε πράγματα στα κρυφά, ότι υπήρχαν πράγματα που δεν γνώριζα.
Είχα θυμώσει με τον Τζαβόν.
Του είπα "Φύγε. Άσε μας ήσυχους".
Και με άρπαξε από τον λαιμό, και τον έσφιγγε τόσο δυνατά,
με έπνιγε.
Θυμάμαι ότι δεν μπορούσα να αναπνεύσω, και ότι φοβόμουν.
Κι αυτός έλεγε "Δεν θα με ξεφορτωθείς ποτέ.
Ο μόνος τρόπος για να με ξεφορτωθείς, είναι να πεθάνεις, καριόλα".
Θυμάμαι ότι του είπα "Σε αγαπάω.
Γιατί μου το κάνεις αυτό;"
Και απάντησε
"Ο φόβος κρατά πιο πολύ από την αγάπη". Λες και δεν ήθελε να ακούσει
ότι τον αγαπούσα.
Η ΤΖΕΜΑ ΠΑΡΕΜΕΙΝΕ ΜΕ ΤΟΝ ΤΖΑΒΟΝ
ΚΑΙ ΤΟ 2011, ΔΕΧΤΗΚΕ ΝΑ ΤΟΝ ΠΑΝΤΡΕΥΤΕΙ ΚΑΙ ΝΑ ΜΕΤΑΚΟΜΙΣΟΥΝ ΣΤΗΝ ΠΕΝΣΙΛΒΑΝΙΑ
Έλεγα στον εαυτό μου ότι αν μπορέσω να τον βοηθήσω
να ξεμπλέξει από τα ναρκωτικά, η σχέση μας θα βελτιωθεί.
Αλλά ο Τζαβόν συνέχισε να με κακοποιεί σε όλη τη διάρκεια του γάμου μας.
Έμαθα πολύ γρήγορα
ότι όσο λιγότερο αντιστέκομαι όταν με στραγγαλίζει,
τόσο πιο γρήγορα θα λιποθυμήσω.
Κι αυτό με βοήθησε.
Πιστεύω ειλικρινά
ότι ο Τζαβόν με αγαπούσε.
Αλλά ο μόνος τρόπος που είχε για να το δείξει, ήταν η βία.
Ζούσα
έναν εφιάλτη,
αλλά νομίζω ότι αυτό έκανε
τις καλές στιγμές τόσο καλές, ήταν τόσο λίγες,
και τις χαιρόμασταν.
ΜΕΤΑ ΑΠΟ ΠΕΝΤΕ ΧΡΟΝΙΑ ΕΓΓΑΜΟΥ ΒΙΟΥ, Η ΤΖΕΜΑ ΠΑΡΑΤΗΣΕ ΤΟΝ ΤΖΑΒΟΝ
ΜΕΤΑΚΟΜΙΣΕ ΜΕ ΤΑ ΠΑΙΔΙΑ ΤΗΣ ΣΤΟ ΣΠΙΤΙ ΤΩΝ ΓΟΝΙΩΝ ΤΗΣ ΣΤΟ ΜΙΖΟΥΡΙ
ΑΛΛΑ Ο ΤΖΑΒΟΝ ΤΗΝ ΑΚΟΛΟΥΘΗΣΕ
ΚΑΙ ΤΗΝ ΕΠΕΙΣΕ ΝΑ ΜΗΝ ΤΟΝ ΧΩΡΙΣΕΙ
Δεν ήθελα να μάθει κανείς πόσο υπέφερα,
έτσι, προσπαθούσα να το κρατάω κρυφό, και να τον ηρεμώ.
Αλλά άνοιξε ξανά παρτίδες με την παλιά παρέα του,
και άρχισε ξανά τα ναρκωτικά.
Και τα πράγματα ζόρισαν.
Με κλείδωνε στο δωμάτιο.
Με βάραγε με μια ζώνη.
Έβαζε στον λαιμό μου μαχαίρια και κατσαβίδια
ενώ με κακοποιούσε σεξουαλικά.
Και μου έλεγε συνέχεια
"Θα σκοτώσω τους πάντες, δεν έχω να χάσω τίποτα".
Και τον πίστευα.
Κατάλαβα τότε…
ότι κάτι έπρεπε να αλλάξει γιατί πλέον δεν μίλαγε μόνο για εμένα.
Δεν θα έβλαπτε μόνο εμένα. Απειλούσε να βλάψει τους πάντες.
ΤΟΝ ΜΑΡΤΙΟ ΤΟΥ 2017, Η ΜΑΜΑ ΤΗΣ ΤΖΕΜΑ ΤΗ ΒΟΗΘΗΣΕ ΝΑ ΠΑΡΕΙ
ΠΡΟΣΩΡΙΝΑ ΠΕΡΙΟΡΙΣΤΙΚΑ ΜΕΤΡΑ ΕΝΑΝΤΙΟΝ ΤΟΥ ΤΖΑΒΟΝ
ΤΑ ΜΕΤΡΑ ΑΠΑΓΟΡΕΥΑΝ ΣΤΟΝ ΤΖΑΒΟΝ
ΝΑ ΕΡΘΕΙ ΣΕ ΟΠΟΙΑΔΗΠΟΤΕ ΕΠΑΦΗ ΜΕ ΤΗΝ ΤΖΕΜΑ Ή ΤΗΝ ΟΙΚΟΓΕΝΕΙΑ ΤΗΣ
Κι έφτασε η Μεγάλη Παρασκευή.
Ήταν 14 Απριλίου του 2017.
Θυμάμαι ότι ήμουν πολύ αγχωμένη
γιατί ήταν η πρώτη φορά από τότε που πήρα τα περιοριστικά μέτρα
που θα ήμουν μόνη μου στο σπίτι.
Πήγα στον κάτω όροφο.
Και όταν άνοιξα την πόρτα του σαλονιού…
είδα τον Τζαβόν.
Όρμηξε πάνω μου, με άρπαξε από τον λαιμό.
Άρχισε να ανεβαίνει τα σκαλιά ενώ με έσερνε…
από τον λαιμό.
Είχα τρομάξει απίστευτα γιατί ήξερα
ότι η ζωή μου ήταν στα χέρια του.
Άρχισε να ελέγχει παράθυρα και πόρτες.
Τα ήθελε όλα κλειδωμένα.
Κατέβηκε πάλι κάτω.
Και τότε,
τον άκουσα να με φωνάζει.
Και
πήγα στον κάτω όροφο.
Και όταν μπήκα στην κρεβατοκάμαρα,
κράταγε ένα όπλο.
Και πάτησε τη σκανδάλη.
Το όπλο μπλόκαρε. Δεν έριξε.
Τότε, νευρίασε που το όπλο δεν δούλευε, και μου το κοπάνησε στο κεφάλι.
Και μόλις το έκανε,
το όπλο έπεσε κάτω.
Έτσι, το σήκωσα,
και θυμάμαι
ότι τον σημάδευα,
και
του είπα "Απλώς φύγε. Πάρε δρόμο".
Δεν ήθελε να φύγει,
έτσι, με πλησίασε,
και μόλις το έκανε, πάτησα τη σκανδάλη.
Τον χτύπησα εδώ, στον αριστερό του ώμο.
Και ούρλιαξε
"Με πέτυχες!"
Και τότε όρμησε, και με άρπαξε από τους καρπούς.
Άρα, τα χέρια μου ήταν κάπως έτσι, κράταγε και τους δύο καρπούς μου,
και πάτησα ξανά τη σκανδάλη.
Με πέταγε δεξιά κι αριστερά,
και με κοπάναγε στο πάτωμα, και τότε, πάτησα ξανά τη σκανδάλη.
Όταν προσγειώθηκε πάνω μου,
μόλις πέσαμε στο πάτωμα,
είπε "Γάμα το. Θα πεθάνουμε μαζί, καριόλα".
Και ακούμπησε το κεφάλι του δίπλα στο δικό μου,
έπιασε το πίσω μέρος του όπλου, τη λαβή του όπλου,
και σημάδεψε το αριστερό του αυτί.
Χρησιμοποίησα το δάχτυλό μου για να πάρω τον έλεγχο της λαβής,
και πάτησα τη σκανδάλη.
Και
θυμάμαι την τελευταία πιστολιά.
Ένιωθα το βάρος του πάνω μου.
Όλα σκοτείνιασαν.
Δεν κατάλαβα ότι τα μάτια μου ήταν κλειστά.
Νόμιζα ότι όλα ήταν σκοτεινά επειδή είχα πεθάνει.
Νόμιζα ότι ήταν…
Και μετά,
σύρθηκα μακριά του, και τότε σκέφτηκα
"Εντάξει. Τέλος. Δεν πέθανα".
Η μαμά μου γύρισε σπίτι…
και το τηλέφωνο χτυπούσε.
Η αναγνώριση κλήσης έλεγε "Κομητεία Τζόνσον".
Δεν θυμάμαι την κλήση, αλλά θυμάμαι ότι είχα καλέσει το 100.
Και της έδωσα το τηλέφωνο.
Και κούναγα αρνητικά το κεφάλι μου. Σκεφτόμουν "Σε παρακαλώ".
Εκείνη τη στιγμή, πίστευα
ότι ο καλύτερος τρόπος για να προστατέψω την οικογένειά μου
ήταν να μην…
αφήσω να μαθευτεί.
Η μαμά μου το σήκωσε.
Είπε ότι έγινε λάθος. "Σας πήραμε κατά λάθος".
Της είπαν τότε
"Θα στείλουμε κάποιον εκεί όπως και να έχει". Έτσι, κάθισα έξω,
και περίμενα την αστυνομία.
Θυμάμαι ότι η μαμά μου ήρθε στο μπροστινό σκαλί,
με άγγιξε στον ώμο, με έτριψε και είπε
"Έλα μέσα, Τζεμ. Δεν θα έρθει κανείς".
ΕΠΤΑ ΜΕΡΕΣ ΜΕΤΑ ΤΟΥΣ ΠΥΡΟΒΟΛΙΣΜΟΥΣ,
Η ΤΖΕΜΑ ΣΥΝΕΛΗΦΘΗ ΚΑΙ ΚΑΤΗΓΟΡΗΘΗΚΕ ΓΙΑ ΤΟΝ ΦΟΝΟ ΤΟΥ ΤΖΑΒΟΝ
Με λένε Μάργκαρετ Χέφερναν,
είμαι η μητέρα της Τζέμα Ντόναχιου.
Η Τζέμα είναι το πιο μικρό από τα τρία παιδιά μου.
Θυμάμαι που ήταν μωρό, και καθόταν στα πόδια μου,
και είπα "Θα είσαι πάντα μικρή".
Ήταν άριστη μαθήτρια.
Όλα πήγαιναν καλά
μέχρι που την κακοποίησε σεξουαλικά ένας 21χρονος άνδρας όταν ήταν 13 ετών.
ΜΙΑ ΒΔΟΜΑΔΑ ΜΕΤΑ ΤΗ ΣΕΞΟΥΑΛΙΚΗ ΚΑΚΟΠΟΙΗΣΗ ΤΗΣ ΤΖΕΜΑ,
ΔΕΝ ΕΙΧΑΝ ΑΠΑΓΓΕΛΘΕΙ ΚΑΤΗΓΟΡΙΕΣ ΣΤΟΝ ΔΡΑΣΤΗ
Μου είπαν ότι δεν μπορούσαν να τον εντοπίσουν.
Εξεπλάγην.
Η ΜΑΡΓΚΑΡΕΤ ΑΠΟΦΑΣΙΣΕ ΝΑ ΠΑΡΕΙ ΤΗΝ ΚΑΤΑΣΤΑΣΗ ΣΤΑ ΧΕΡΙΑ ΤΗΣ
Είπα στον γιο μου να πάει στο σχολείο.
Όποιος μου έλεγε πού ήταν,
θα έπαιρνε 100 δολάρια.
Και 15 λεπτά μετά, χτύπησε το τηλέφωνο,
και μου είπαν πού ήταν.
Και βγήκα έξω,
έκατσα μέσα στο αμάξι,
περίμενα να βγει έξω,
και τον ακολούθησα.
Άρχισε να έρχεται προς το μέρος μου και να με βρίζει.
Μου άναψαν τα λαμπάκια.
Και οδήγησα κατά πάνω του.
Σκόπευα να τον πατήσω.
Και τότε, πήδηξε πάνω από έναν φράχτη.
Μάλλον είχα χάσει κάθε ίχνος λογικής.
Ήρθαν άνθρωποι από το τμήμα του σερίφη.
ΣΕΡΙΦΗΣ
Είπαν
ότι αν δεν του κάνω μήνυση,
δεν θα μου ασκήσουν δίωξη.
Αρνήθηκα να αποσύρω τις κατηγορίες.
Η Τζέμα μού θύμωσε πολύ
επειδή μίλησα στην αστυνομία.
Ένιωσε ότι την πρόδωσα,
και θα έλεγα ότι η σχέση μας
ήταν προβληματική σε όλη την εφηβεία της για αυτόν τον λόγο.
Θες να προστατεύεις το παιδί σου.
Και θες να μπορείς
να χειριστείς μια κατάσταση.
Κι εγώ δεν μπορούσα.
ΟΣΟ ΗΤΑΝ ΠΑΝΤΡΕΜΕΝΗ ΜΕ ΤΟΝ ΤΖΑΒΟΝ,
Η ΤΖΕΜΑ ΕΚΡΥΒΕ ΑΠΟ ΤΗ ΜΑΝΑ ΤΗΣ ΤΟ ΓΕΓΟΝΟΣ ΟΤΙ ΤΗΝ ΚΑΚΟΠΟΙΟΥΣΕ
ΑΛΛΑ ΤΟ 2014, Η ΜΑΡΓΚΑΡΕΤ ΜΙΛΗΣΕ ΣΤΟΝ ΤΖΑΒΟΝ
ΕΠΕΙΔΗ ΥΠΟΠΤΕΥΟΤΑΝ ΟΤΙ ΚΑΚΟΠΟΙΟΥΣΕ ΤΗΝ ΤΖΕΜΑ
Τον ανέκρινα,
ρώτησα "Έχεις κακοποιήσει την κόρη μου;"
Και δεν απάντησε.
Και του είπα "Μόλις μου απάντησες με τη σιωπή σου".
Είπα "Υποσχέσου ότι δεν θα απλώσεις το χέρι σου πάνω της ξανά",
και δεν το έκανε.
Είμαι θυμωμένη που έβλαψε την κόρη μου πολλές φορές.
Ιδίως αφού τον είχα παρακαλέσει να μην το κάνει.
Είναι θύμα ενδοοικογενειακής βίας.
Ήταν αυτοάμυνα.
Κανείς δεν ξέρει τι θα κάνει μέχρι να βρεθεί σε αυτήν τη θέση,
και…
το κάνει.
Η ΤΖΕΜΑ ΚΑΙ Η ΜΑΡΓΚΑΡΕΤ ΔΕΝ ΔΗΛΩΣΑΝ ΤΟΝ ΘΑΝΑΤΟ ΤΟΥ ΤΖΑΒΟΝ
Η ΑΣΤΥΝΟΜΙΑ ΑΡΧΙΣΕ ΝΑ ΨΑΧΝΕΙ ΤΟΝ ΤΖΑΒΟΝ ΕΞΙ ΜΕΡΕΣ ΜΕΤΑ,
ΟΤΑΝ ΕΛΑΒΕ ΜΙΑ ΑΝΩΝΥΜΗ ΠΛΗΡΟΦΟΡΙΑ
ΓΡΑΦΕΙΟ ΣΕΡΙΦΗ ΚΑΙ ΦΥΛΑΚΗ
Με λένε Άαρον Μπράουν, είμαι Αστυνόμος Ά σε αυτό το γραφείο.
Μου τηλεφώνησε μια πηγή.
Μου είπε ότι ο Τζαβόν Ντόναχιου
πυροβολήθηκε και σκοτώθηκε από τη γυναίκα του την Τζέμα.
Και αφού έγινε αυτό,
το πτώμα μεταφέρθηκε και θάφτηκε στη φάρμα.
Η "ΦΑΡΜΑ" ΗΤΑΝ ΕΝΑ ΓΝΩΣΤΟ ΣΤΕΚΙ ΧΡΗΣΤΩΝ ΝΑΡΚΩΤΙΚΩΝ
ΠΕΡΙΠΟΥ 30 ΧΛΜ. ΑΠΟ ΕΚΕΙ ΟΠΟΥ ΖΟΥΣΑΝ Η ΜΑΡΓΚΑΡΕΤ ΚΑΙ Η ΤΖΕΜΑ
Πήγαμε στην κατοικία, στη φάρμα.
Αλλά ήμασταν σε αγροτική περιοχή.
Έχει παντού ζώα που βοσκούν, και φάρμες.
Όταν οδηγάς σε έναν δρόμο,
δεν μπορείς να δεις πολλά, μόνο το σπίτι.
Θέλαμε ένα ελικόπτερο ή ένα αεροπλάνο για να ψάξουμε εκεί.
ΧΑΡΗ ΣΤΗΝ ΠΤΗΣΗ, ΕΝΤΟΠΙΣΤΗΚΑΝ ΠΟΛΛΑ ΣΗΜΕΙΑ ΠΟΥ ΕΙΧΑΝ ΣΚΑΦΤΕΙ ΠΡΟΣΦΑΤΑ
Πλέον, ήταν σκηνή εγκλήματος.
Την αποκλείσαμε,
και ανακρίναμε όσους ήταν στην περιοχή
ή στο σπίτι.
Και ένα άτομο με το οποίο μιλήσαμε,
είπε ότι ξέρει πού ήταν θαμμένος ο Τζαβόν.
Και μας οδήγησε σε αυτόν.
Ξεθάψαμε το πτώμα.
Ήταν τυλιγμένο σε λευκό μουσαμά που ήταν δεμένος με σκοινί.
ΚΟΜΗΤΕΙΑ ΤΖΟΝΣΟΝ ΓΡΑΦΕΙΟ ΣΕΡΙΦΗ ΚΑΙ ΦΥΛΑΚΗ
ΚΑΤΑ ΤΗ ΔΙΑΡΚΕΙΑ ΤΩΝ ΑΝΑΚΡΙΣΕΩΝ, Ο ΜΠΡΑΟΥΝ ΕΜΑΘΕ
ΤΑ ΟΝΟΜΑΤΑ ΤΩΝ ΑΝΘΡΩΠΩΝ ΠΟΥ ΕΙΧΑΝ ΘΑΨΕΙ ΤΟΝ ΤΖΑΒΟΝ
Έπρεπε να βρούμε αυτά τα άτομα, και να τα ανακρίνουμε αμέσως.
Ένα από αυτά τα άτομα ήταν η Μάργκαρετ.
ΣΤΙΣ 22 ΑΠΡΙΛΙΟΥ ΤΟΥ 2017, Η ΜΑΡΓΚΑΡΕΤ ΑΝΑΚΡΙΘΗΚΕ ΑΠΟ ΤΗΝ ΑΣΤΥΝΟΜΙΑ
Κλείσε το.
Κλείσε το, και θα σου μιλήσω.
Η ΜΑΡΓΚΑΡΕΤ ΕΙΠΕ ΣΤΗΝ ΑΣΤΥΝΟΜΙΑ ΤΙ ΕΓΙΝΕ
ΟΤΑΝ ΕΦΤΑΣΕ ΣΤΟ ΣΠΙΤΙ ΤΗ ΜΕΡΑ ΤΩΝ ΠΥΡΟΒΟΛΙΣΜΩΝ
Τους είπα ότι είδα την Τζέμα να στέκεται έξω σοκαρισμένη.
Είπε "Ο Τζαβόν είναι μέσα". Είπα "Να καλέσουμε την αστυνομία".
"Όχι, είναι νεκρός".
Είπα "Είσαι σίγουρη;"
Και είπε "Είναι νεκρός".
Είχε πάρει το 100, και το είχε κλείσει.
Μας πήρε το 100.
Μου πέταξε το τηλέφωνο.
Κούναγε αρνητικά το κεφάλι της, αλλά δεν μίλαγε.
Τους είπα "Συγγνώμη για την ενόχληση",
είπα ότι έκανα λάθος.
Και είπαν "Δυστυχώς, πρέπει να στείλουμε κάποιον".
Και είπα "Καταλαβαίνω".
Θυμάμαι ότι της είπα
"Όταν έρθει η αστυνομία,
άσε να πω ότι το έκανα εγώ.
Εγώ έζησα τη ζωή μου.
Εσύ μεγαλώνεις παιδιά".
Είπε "Όχι, μαμά. Δεν θα σε αφήσω".
Αλλά αυτό ήθελα να κάνω.
Απογοήτευσα την Τζέμα όταν ήταν 13,
και δεν ήθελα
να την απογοητεύσω ξανά.
Θυμάμαι ότι η σχέση μας
χάλασε
μέσα σε μία νύχτα. Δεν ήθελα να ξαναγίνει αυτό.
Η ΜΑΡΓΚΑΡΕΤ ΚΑΙ Η ΤΖΕΜΑ ΠΕΡΙΜΕΝΑΝ ΤΗΝ ΑΣΤΥΝΟΜΙΑ ΕΞΩ ΑΠΟ ΤΟ ΣΠΙΤΙ
Περιμέναμε περίπου 45 λεπτά, δεν ήρθε ποτέ.
Και είπα στον εαυτό μου
ότι ίσως έτσι έπρεπε να γίνει.
Όταν η αστυνομία δεν ήρθε στο σπίτι, αποφασίσαμε
να πάρουμε την κατάσταση στα χέρια μας.
Σκέφτηκα "Μπορούμε να τα καταφέρουμε.
Μπορούμε να τη σκαπουλάρουμε".
ΕΝΑΣ ΦΙΛΟΣ ΤΗΣ ΤΖΕΜΑ ΔΕΧΤΗΚΕ ΝΑ ΒΟΗΘΗΣΕΙ ΤΗ ΜΑΡΓΚΑΡΕΤ ΝΑ ΘΑΨΕΙ ΤΟ ΠΤΩΜΑ ΣΤΗ ΦΑΡΜΑ
Αφήσαμε το πτώμα του Τζαβόν
σε μια περιοχή όπου είχε σκάψει.
Και είπε "Δεν θέλω να ξέρεις πού θα τον θάψω.
Θα σκάψω άλλες δύο τρύπες".
Και σκέφτηκα "Χαίρομαι που δεν θα ξέρω".
Η ΤΖΕΜΑ ΔΕΝ ΗΤΑΝ ΠΑΡΟΥΣΑ ΟΤΑΝ ΤΟΝ ΘΑΨΑΝΕ
Προσευχόμουν να είναι η Τζέμα αρκετά δυνατή
ώστε να μη μιλήσει,
να μην το πει σε κανέναν.
Θα πεθαίναμε
γνωρίζοντας τι κάναμε.
ΜΕΤΑ ΤΗΝ ΟΜΟΛΟΓΙΑ ΤΗΣ, Η ΜΑΡΓΚΑΡΕΤ ΚΑΤΗΓΟΡΗΘΗΚΕ ΓΙΑ ΕΓΚΑΤΑΛΕΙΨΗ ΠΤΩΜΑΤΟΣ
ΚΑΤΑΔΙΚΑΣΤΗΚΕ ΣΕ ΦΥΛΑΚΙΣΗ ΠΕΝΤΕ ΕΤΩΝ ΜΕ ΑΝΑΣΤΟΛΗ
ΚΑΙ ΕΜΕΙΝΕ ΣΤΗ ΦΥΛΑΚΗ ΓΙΑ 30 ΜΕΡΕΣ
ΤΗΝ ΙΔΙΑ ΜΕΡΑ, Η ΤΖΕΜΑ ΟΜΟΛΟΓΗΣΕ ΤΟ ΕΓΚΛΗΜΑ ΤΗΣ
ΚΑΙ ΤΗΣ ΑΠΑΓΓΕΛΘΗΚΑΝ ΚΑΤΗΓΟΡΙΕΣ ΓΙΑ ΦΟΝΟ
ΔΗΛΩΣΕ ΑΘΩΑ ΣΤΗΝ ΚΑΤΗΓΟΡΙΑ ΤΗΣ ΑΝΘΡΩΠΟΚΤΟΝΙΑΣ ΕΚ ΠΡΟΘΕΣΕΩΣ
ΕΠΙΚΑΛΟΥΜΕΝΗ ΤΟ ΣΥΝΔΡΟΜΟ ΤΗΣ ΚΑΚΟΠΟΙΗΜΕΝΗΣ ΣΥΖΥΓΟΥ
ΚΑΝΣΑΣ ΣΙΤΙ, ΜΙΖΟΥΡΙ
Είμαι η δρ Λίσα Γουίτσερ.
Ήμουν η εγκληματολογική ερευνήτρια στην υπόθεση της Τζέμα.
Η ΔΡ ΓΟΥΙΤΣΕΡ ΑΝΕΛΑΒΕ ΝΑ ΑΞΙΟΛΟΓΗΣΕΙ ΤΗΝ ΚΑΤΑΣΤΑΣΗ ΤΗΣ ΤΖΕΜΑ
ΚΑΙ ΝΑ ΕΞΕΤΑΣΕΙ ΤΟ ΙΣΤΟΡΙΚΟ ΤΗΣ ΚΑΚΟΠΟΙΗΣΗΣ ΤΗΣ ΑΠΟ ΤΟΝ ΤΖΑΒΟΝ
Σε ένα σύνδρομο κακοποιημένης συζύγου,
υπάρχει πάντα ένας κύκλος βίας.
ΕΝΤΑΛΜΑ ΝΤΟΝΑΧΙΟΥ, ΤΖΑΒΟΝ
Η πρώτη φάση είναι η δημιουργία έντασης.
Σε αυτήν τη φάση, αρχίζεις να βλέπεις τον θύτη
να θυμώνει είτε με εσένα είτε με τον περίγυρό του.
Η δεύτερη φάση είναι η οξεία φάση ή φάση της κρίσης.
Τότε γίνονται τα ξεσπάσματα βίας.
Ακολουθεί η φάση του μήνα του μέλιτος,
όπου ο θύτης υπόσχεται
ότι δεν θα συμβεί ποτέ ξανά.
Και μετά ο κύκλος επαναλαμβάνεται.
Έγινε ένα περιστατικό. Ήμασταν σε ένα δωμάτιο μοτέλ.
Και ο Τζαβόν με βίασε, με σοδόμισε,
και μετά, τηλεφώνησε σε έναν φίλο του,
και γέλαγε κι έκανε αστεία τύπου
"Σε πόση ώρα θα σταματήσει
να αιμορραγεί;"
Αιμορραγούσα από το ορθό μου. Και…
Με ταπείνωνε και με ξεφτίλιζε.
Το ότι πήρε να κοκορευτεί που έδειρε μια γυναίκα…
είτε είναι μια διεστραμμένη έκκληση να παρέμβει κάποιος
ή είναι
μια αληθινά απαίσια πράξη.
Είναι ένα άτομο που πιστεύει
ότι έκανε το σωστό,
και ότι πήρε αυτό που του άνηκε.
Εκπλήσσομαι που η Τζέμα άντεξε τόσο πολύ.
Και που μπόρεσε να παραμείνει ζωντανή.
Αν δεν είχε πάει στο σπίτι της τότε,
πιστεύω ότι δεν θα σταμάταγε να την κυνηγάει.
Πληροί όλα τα κριτήρια
που αναζητούμε,
και που σύμφωνα με έρευνες, συνδέονται με γυναίκες που γίνονται
κακοποιημένες σύζυγοι.
Η ΔΙΚΗ ΤΗΣ ΤΖΕΜΑ ΑΡΧΙΣΕ ΣΤΙΣ 13 ΝΟΕΜΒΡΙΟΥ ΤΟΥ 2018
ΓΟΥΟΡΕΝΣΜΠΕΡΓΚ, ΜΙΖΟΥΡΙ
Από όσο ξέρω,
η υπερασπιστική γραμμή της κακοποιημένης συζύγου
δεν είναι αποτελεσματική στο Μιζούρι.
Υπάρχει εδώ και καιρό, αλλά ποτέ δεν αθώωσε κάποιον.
Εντάξει, έλα.
Αλλά το ερώτημα δεν είναι αν είχε το σύνδρομο της κακοποιημένης συζύγου.
Είναι αν χρησιμοποίησε θανάσιμη βία
δικαιολογημένα υπό εκείνες τις συνθήκες.
ΔΙΚΑΣΤΗΡΙΟ
Ένα χαστούκι δεν είναι επαρκής λόγος για να πυροβολήσεις κάποιον.
Με λένε Ρομπ Ράσελ,
και ήμουν ο εισαγγελέας που άσκησε δίωξη στην Τζέμα Ντόναχιου
για τον φόνο του Τζαβόν Ντόναχιου.
Μόλις πέσαμε στο πάτωμα, είπε
"Γάμα το. Θα πεθάνουμε μαζί, καριόλα".
Και ακούμπησε το κεφάλι του δίπλα στο δικό μου,
έπιασε τη λαβή του όπλου,
και σημάδεψε το αριστερό του αυτί.
Χρησιμοποίησα το δάχτυλό μου,
και πάτησα τη σκανδάλη.
Και
θυμάμαι την τελευταία πιστολιά.
Ένιωθα το βάρος του πάνω μου.
Λοιπόν,
τα τραύματα του κύριου Ντόναχιου διαψεύδουν την ιστορία.
Δέχτηκε τέσσερις σφαίρες.
Μία στον ώμο.
Μια στο σαγόνι του.
Μία στο πίσω μέρος του κεφαλιού.
Και μία κάτω από το πιγούνι του.
ΠΡΟΣΘΙΑ ΟΨΗ
Η σφαίρα στο πίσω μέρος του κεφαλιού θα τον σκότωνε.
Η σφαίρα κάτω από το πιγούνι του ήταν θανάσιμη.
Το σαγόνι του θα είχε σπάσει,
και δεν θα μπορούσε
να μιλήσει, να πει ότι την αγαπάει
εκείνη τη ρομαντική στιγμή όπου θα πέθαιναν μαζί.
Αυτό δεν έγινε γιατί δεν μπορούσε να μιλήσει.
Δεν νομίζω ότι οι ένορκοι
πίστεψαν ότι βρισκόταν σε αυτοάμυνα.
Όταν κάποιος προσπαθεί
να κρύψει αποδείξεις ανθρωποκτονίας,
και το ότι έκρυψε το πτώμα
δίνει την εντύπωση
ότι το άτομο που το έκανε αυτό, είχε ενοχές.
ΜΕΤΑ ΑΠΟ ΤΡΕΙΣ ΜΕΡΕΣ ΔΙΚΗΣ, ΟΙ ΕΝΟΡΚΟΙ ΑΠΟΣΥΡΘΗΚΑΝ ΓΙΑ ΝΑ ΑΠΟΦΑΣΙΣΟΥΝ
Αν είχαν πειστεί ότι η κυρία Ντόναχιου βρισκόταν σε αυτοάμυνα,
θα την έκριναν αθώα.
Αλλά την έκριναν ένοχη για ανθρωποκτονία.
ΣΤΙΣ 29 ΙΑΝΟΥΑΡΙΟΥ ΤΟΥ 2019, Η ΤΖΕΜΑ ΚΑΤΑΔΙΚΑΣΤΗΚΕ ΣΕ ΔΕΚΑ ΕΤΗ ΦΥΛΑΚΙΣΗΣ
ΚΑΝΣΑΣ ΣΙΤΙ, ΜΙΖΟΥΡΙ
Νομίζω ότι οι αποφάσεις που πήρανε αφού πέθανε ο Τζαβόν
ήταν που την έβαλαν φυλακή.
Η αφοσίωση στο θάψιμο του πτώματος
ενόχλησε πολλούς ενόρκους πάρα πολύ.
Η μαμά της θα μπορούσε να είχε δράσει αλλιώς.
Δεν ξέρω αν στη μάνα της
φαινόταν καλή ιδέα…
αλλά το γεγονός ότι έκρυψαν το πτώμα του Τζαβόν,
έβαλε σε μεγάλους μπελάδες την Τζέμα.
Κατηγορώ τη μάνα μου
για πολλά
που έγιναν όταν ήμουν έφηβη.
Απαγορευόταν να έχω φίλους.
Η μαμά μου ερευνούσε το παρελθόν των πάντων.
Έτσι, έμενα πολύ στο σπίτι.
Ξέρετε, έγινε
παρίας της κοινωνίας
σε πολύ νεαρή ηλικία επειδή την κακοποίησαν σεξουαλικά.
Έπειτα,
δεν την άφηναν
να συνάψει οποιασδήποτε μορφής κοινωνική σχέση.
Ουσιαστικά, η μητέρα της την κρατούσε όμηρο.
Την είχε σε ένα υπερβολικά ασφαλές μέρος.
Το παράκανε. Ειλικρινά, αυτό που συνέβαινε ήταν
συναισθηματική κακοποίηση.
Δεν την άφηνε να βγαίνει από το σπίτι.
Δεν την άφηνε να κοινωνικοποιηθεί με κανέναν φυσιολογικό τρόπο.
Αυτά δημιουργούν μια αίσθηση μαθημένης αβοηθησίας.
Δεν πιστεύω ότι είχε κακές προθέσεις.
Απλώς πιστεύω ότι η σχέση τους δεν ήταν ποτέ υγιής.
ΜΕΧΡΙ ΝΑ ΓΙΝΕΙ Η ΔΙΚΗ,
Η ΤΖΕΜΑ ΕΙΧΕ ΖΗΤΗΣΕΙ ΠΕΡΙΟΡΙΣΤΙΚΑ ΜΕΤΡΑ ΕΝΑΝΤΙΟΝ ΤΗΣ ΜΗΤΕΡΑΣ ΤΗΣ
Η Τζέμα είπε για τη μητέρα της
"Είναι κακιά, μοχθηρή γυναίκα,
αυταρχική και εκδικητική.
Αν της δοθεί η ευκαιρία, θα με σκοτώσει. Είμαι σίγουρη.
Θα με θάψει όπως έθαψε τον άνδρα μου".
Είναι πιθανόν ότι η πρόταση
"Θα με θάψει όπως έθαψε τον άνδρα μου",
ήταν η πρόταση με την οποία η Τζέμα αναγνώρισε ότι
"Έμπλεξα πολύ χειρότερα επειδή ανακατεύτηκε".
Όσο δικαζόμουν,
είχα τεταμένες σχέσεις με τους γονείς μου.
Έπινα.
Έπαιρνα
ναρκωτικά.
Πιστεύω ακόμα ότι η μάνα μου θα με σκότωνε
ή θα με έθαβε κάπου;
Όχι.
Κάναμε μεγάλη πρόοδο.
Δεν έχουμε την ίδια σχέση.
Δεν είμαστε τα ίδια άτομα.
Έκανα μεγάλα βήματα προόδου, το ίδιο και εκείνη.
Άλλαξα σαν γονέας
όταν συνειδητοποίησα
ότι ήταν λάθος να είμαι τόσο υπερπροστατευτική με μια ενήλικα.
Δική της είναι η ζωή, εκείνη αποφασίζει,
εκείνη θα υποστεί τις συνέπειες.
Πάντα ήθελα να έχω τον έλεγχο, και να λύνω κάθε πρόβλημα.
Γιατί να με βαραίνουν πιο πολλά προβλήματα από όσα ήδη έχω; Απλώς…
Δεν είναι δικό μου πρόβλημα. Δεν θα το λύσω εγώ.
Φυσικά και θα έπαιρνα άλλες αποφάσεις.
Μακάρι να είχε έρθει η αστυνομία.
Αλλά τελικά, εγώ είπα
"Δεν χρειάζεται να έρθετε.
Έκανα λάθος".
Άρα, εγώ προκάλεσα το πρόβλημα.
Το προκάλεσα λέγοντας ένα ψέμα.
Και ήρθε η μέρα που έπρεπε να το παραδεχτώ αυτό.
Έμαθα πολλά
για την ανάληψη ευθυνών.
Ξέρω πια πόσο σημαντική είναι για να μάθουμε από τα λάθη μας.
Η Τζέμα έχει βελτιωθεί πολύ
από όταν φυλακίστηκε.
Λάμπει από χαρά όταν την επισκέπτομαι.
Πάντα με αγκαλιάζει και με φιλάει στο μάγουλο.
Αυτή είναι η κόρη μου. Αυτό είναι το μωρό που γέννησα.
ΣΩΦΡΟΝΙΣΤΙΚΗ ΥΠΗΡΕΣΙΑ ΤΟΥ ΜΙΖΟΥΡΙ ΣΩΦΡΟΝΙΣΤΙΚΟ ΚΕΝΤΡΟ ΤΣΙΛΙΚΟΘΙ
ΤΕΣΣΕΡΙΣ ΜΗΝΕΣ ΜΕΤΑ ΤΗΝ ΠΡΩΤΗ ΤΗΣ ΣΥΝΕΝΤΕΥΞΗ,
Η ΤΖΕΜΑ ΔΕΧΤΗΚΕ ΝΑ ΑΠΑΝΤΗΣΕΙ ΚΙ ΑΛΛΕΣ ΕΡΩΤΗΣΕΙΣ
ΙΔΙΟΚΤΗΣΙΑ ΠΟΛΙΤΕΙΑΚΗΣ ΦΥΛΑΚΗΣ
Όταν μπήκα φυλακή,
ήμουν πάρα πολύ ταραγμένη.
Αλλά μόλις άρχισα να επωφελούμαι από τα διαφορετικά προγράμματα,
στα οποία γράφτηκα,
μπόρεσα να δω τη ζωή μου στη φυλακή με άλλο μάτι.
Δεν είμαι εδώ για να τιμωρηθώ,
αλλά για να επανενταχτώ στην κοινωνία.
Επίσης,
εδώ μέσα,
έμαθα τι θα πει ανάληψη ευθυνών. Η αλήθεια είναι
ότι πήρα τις αποφάσεις που πήρα.
Η σφαίρα στο πίσω μέρος του κεφαλιού θα τον σκότωνε.
Η σφαίρα κάτω από το πιγούνι του ήταν θανάσιμη.
Δεν θα μπορούσε
να μιλήσει, να πει ότι την αγαπάει
εκείνη τη ρομαντική στιγμή όπου θα πέθαιναν μαζί.
Αυτό δεν έγινε.
Δεν ζήσαμε κάποια ρομαντική στιγμή. Ο Τζαβόν δεν είπε "Με αγαπάς;"
Είπε "Θα πεθάνουμε μαζί, καριόλα. Μέχρι να μας χωρίσει ο θάνατος".
Αυτό είπε ενώ με πέταγε δεξιά κι αριστερά, και με κοπάναγε στο πάτωμα.
Είναι δύσκολο να αποφασίσεις
ποιου η ζωή είναι πιο σημαντική
ή αν θα ρισκάρεις και θα παλέψεις.
Μισώ το ότι πρέπει να ξυπνάω κάθε μέρα
ξέροντας ότι αφαίρεσα τη ζωή κάποιου.
Πόσο μάλλον όταν μιλάμε για τη ζωή κάποιου που αγάπησα.
Θυμάμαι ότι της είπα
"Όταν έρθει η αστυνομία,
άσε να πω ότι το έκανα εγώ".
Είπε "Όχι, μαμά.
Δεν θα σε αφήσω".
Εκτιμώ
το τι ρίσκαρε η μητέρα μου
όταν προσπάθησε να με σώσει.
Θυσίασε τα πάντα.
Και ειλικρινά,
θα έκανα το ίδιο για τα παιδιά μου.
Δηλαδή, δεν θα χειριζόμουν έτσι το θέμα, αλλά…
Κάνουμε ό,τι χρειάζεται για να προστατέψουμε τα μώρα μας.
Η ΤΖΕΜΑ ΝΤΟΝΑΧΙΟΥ ΘΑ ΜΠΟΡΕΙ ΝΑ ΑΠΟΦΥΛΑΚΙΣΤΕΙ ΠΡΟΩΡΑ ΤΟ 2024
Αυτή η περίοδος της ζωής μας σχεδόν τελείωσε…
Μας περιμένουν καλύτερες μέρες.
Υποτιτλισμός: Χρήστος Κανελλόπουλος